উত্তরপ্রদেশে ছাত্রকে খুনের ঘটনায় এনকাউন্টারে খতম অভিযুক্ত

ওয়েব ডেস্ক : ইদের দিন এক ছাত্রকে কুপিয়ে খুনের (Murder) অভিযোগ উঠেছিল। সেই ঘটনায় এবার অভিযুক্তকে এনকাউন্টারে খতম করল উত্তরপ্রদেশের (Uttarpradesh) পুলিশ (Police)। টনাস্থলেই অভিযুক্তের মৃত্যু হয়েছে বলে জানা গিয়েছে। এই ঘটনায় ব্যপক চাঞ্চল্য ছড়িয়েছে।

গত বৃহস্পতিবার ছিল বকরি ইদ। সেদিন গাজিয়াবাদে ১৭ বছর বয়সি সূর্যপ্রতাপ চৌহান নামে এক ছাত্রকে ধারাল অস্ত্র দিয়ে কুপিয়ে খুনের অভিযোগ উঠেছিল। এর পরেই সেখান থেকে পালিয়ে গিয়েছিল আসাদ ওই অভিযুক্ত। এর পর গুরুতর জখম অবস্থায় ওই ছাত্রকে হাসপাতালে নিয়ে যাওয়া হয়েছিল। তবে সেষ রক্ষা হয়নি। এর পরেই অভিযুক্তকে গ্রেফতারের দাবিতে সুর চড়িয়েছিলেন এলাকাবাসী।

আরও খবর : অভিষেকের ঘটনা ‘গণতান্ত্রিক ঐতিহ্যের উপরও আঘাত’, বললেন রাহুল

এর পরেই অভিযুক্ত হিসেবে পাঁচজনের নাম প্রকাশ করা হয় পুলিশের (Police) তরফে। এর পরে তিন অভিযুক্তকে গ্রেফতার করা হয়েছিল। তবে মূল অভিযুক্ত আসাদকে খুঁজছিল পুলিশ। তাঁর মাথার দাম ৫০ হাজার টাকা ধার্য করা হয়েছিল। এর পর পুলিশ গোপন সূত্রে খবর পায়, এলাকা ছাড়া পরিকল্পনা করছে আসাদ। তার পরেই অভিযান চালিয়ে আসাদের খোঁজ পায় পুলিশ।

তবে পুলিশকে দেখতে পেয়ে গুলি চালানোর অভিযোগ ওঠে আসাদের বিরুদ্ধে। এর পর পাল্টা গুলি চালায় পুলিশ। তাতেই আহত হয় অভিযুক্ত। তাঁকে হাসপাতালে নিয়ে যাওয়া হলে পুলি মৃত বলে ঘোষণা করে। এই ঘটনায় এক পুলিশ কর্মী আহত হয়েছএন বলে খবর। আসাদের এক সঙ্গী ঘটনাস্থল থেকে পালিয়ে যায় বলে খবর। তাঁর খোঁজে তল্লাশি শুরু হয়েছে।